FTI EXPO งานแสดงศักยภาพอุตสาหกรรมไทย เพิ่มความมั่นใจแก่นักลงทุนจากทั่วโลก
นายจำรัส สว่างสมุทร ผู้อำนวยการใหญ่สภาอุตสาหกรรมแห่งประเทศ หรือ ส.อ.ท. เปิดเผยว่า ส.อ.ท. มีความพร้อมจัดงาน FTI EXPO ระหว่างวันที่ 29 มิถุนายน – 3 กรกฎาคม 2565 ณ ศูนย์ประชุมและแสดงสินค้านานาชาติฯ จังหวัดเชียงใหม่ ภายใต้แนวคิด Shaping Future Industries เพื่อแสดงศักยภาพของไทยตามนโยบาย BCG (Bio Circular Green) และตอบโจทย์การใช้ชีวิตในยุค New Normal พร้อมมุ่งเน้นสะท้อนนวัตกรรมที่เป็นมิตรกับสิ่งแวดล้อม มาขับเคลื่อนเศรษฐกิจในประเทศและภูมิภาคให้ภูมิภาคให้เติบโต โดยประเมินว่าจะมีนักธุรกิจจากทั่วโลกเข้าร่วมงานไม่ต่ำกว่า 50,000 คน มั่นใจว่าจะสร้างโอกาสทางการค้าและจุดประกายให้เกิดการเปลี่ยนแปลงแก่วงการอุตสาหกรรมไทยกิจกรรมหลักประกอบด้วย การจัดแสดงสินค้า (Exhibition) การประชุมสัมมนา (Conference) และการเจรจาธุรกิจ (Business Matching) โดยแบ่งพื้นที่ตามกลุ่มอุตสาหกรรม อาทิ ยานยนต์ วิศวกรรม เครื่องจักรกลและงานโลหะ เครื่องใช้ไฟฟ้าอิเล็กทรอนิกส์และเครื่องปรับอากาศ แฟชั่นและไลฟ์สไตล์ ผลิตภัณฑ์สุขภาพและความงาม เครื่องมือแพทย์และสุขภาพ อาหารและเครื่องดื่ม หัตถกรรมสร้างสรรค์และสิ่งทอเครื่องนุ่งห่ม เป็นต้น